Document ID: 31980D0763

31980D0763
L 213/26
SLUŽBENI LIST EUROPSKE UNIJE
08.07.1980.
ODLUKA KOMISIJE
od 8. srpnja 1980.
o utvrđivanju dodatnih odredaba koje se odnose na statistička istraživanja površina pod vinovom lozom
(80/763/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 357/79 od 5. veljače 1979. o statističkim istraživanjima površina pod vinovom lozom (1), a posebno njezin članak 6. stavak 2.,
budući da, zbog postojanja površina za uzgoj s vrlo različitim prinosima u Zajednici, površine pod različitim vinskim sortama vinove loze trebaju, s ciljem uspješnog praćenja razvoja vinogradarskih potencijala, biti podijeljene u klase prinosa temeljene na srednjem prinosu po hektaru;
budući da su, na temelju članka 6. stavka 2. Uredbe (EEZ) br. 357/79, takve klase prinosa utvrđene u skladu s postupkom utvrđenim u članku 8. te Uredbe;
budući da su mjere predviđene u ovoj Odluci u skladu s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
Klase prinosa iz članka 6. stavka 2. Uredbe (EEZ) 357/79 su one navedene u Prilogu.
Članak 2.
Ova je Odluka upućena državama članicama.
Sastavljeno u Bruxellesu 8. srpnja 1980.

Labels: 19
6